पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते कहर के बीच बसों में सफर करने वाले यात्रियों की संख्या में भी काफी कमी आई है। हरियाणा में लॉकडाउन लगाया गया है। हरियाणा व हिमाचल सरकार ने प्रदेश में एंट्री करने वाले सभी लोगों के पास कोरोना की नेगेटिव रिपोर्ट होना अनिवार्य कर दिया है। जिसके बाद जालंधर सहित पंजाब के अन्य जिलों से हरियाणा और हिमाचल जाने वाले यात्रियों की संख्या में भारी कमी आई है।
इसी बीच रोडवेज के सीनियर अधिकारियों की तरफ से भी सिर्फ हरियाणा और हिमाचल बॉर्डर तक ही बसों की सर्विस मुहैया करवाई जा रही है। हालांकि बसों को बॉर्डर क्रास करने की पूरी तरह से छूट है लेकिन सिर्फ नेगेटिव रिपोर्ट और अन्य गाइडलाइन के चलते ही रोडवेज की तरफ से बॉर्डर तक ही सर्विस मुहैया करवाने का निर्णय लिया गया है। रोडवेज की बसों में सफर करने वाले यात्रियों के पास कोरोना की नेगेटिव रिपोर्ट नहीं होती, जिस कारण बॉर्डर पर एंट्री के लिए रोडवेज के ड्राइवरों को समस्या का सामना करना पड़ता है। कोरोना के बढ़ते केसों के चलते भी बसों में यात्रियों में डर का माहौल है, सिर्फ सरकारी और बेहद जरूरी काम से ही लोग बसों में सफर कर रहे है।
20 मिनट रुकने के बावजूद बसों को नहीं मिल रहे 50 फीसदी यात्री
पिछले दिनों के मुकाबले सोमवार को बस स्टैंड में यात्रियों की भीड़ बहुत कम रही। अमृतसर, बटाला, चंडीगढ़ व लुधियाना काउंटर खाली रहा। 15-20 मिनट रुकने के बावजूद बसों को 50 फीसद सवारियां भी नहीं मिल रही थी। वहीं, प्राइवेट आप्रेटरों की तरफ से एक सवारी के साथ एक सवारी को फ्री सफर की सुविधा देकर अपने नुकसान की भरपाई की कोशिश की जा रही है। करीब एक साल से जम्मू ट्रांसपोर्ट विभाग की तरफ से पंजाब की बसों को एंट्री नहीं दी गई है।
पिछले साल कोरोना के बढ़ते केसों के बीच सभी राज्यों की तरफ से बसों को बैन किया गया था, जिसमें जम्मू भी शामिल था। लेकिन बीच में जब स्थिति नार्मल हुई और कई राज्यों ने बसों की एंट्री पर बैन हटा लिया था, लेकिन करीब एक साल बाद भी जम्मू ट्रांसपोर्ट विभाग की तरफ से अभी भी पंजाब की बसों को एंट्री नहीं दी जा रही है। बसें सिर्फ पठानकोट से आगे जम्मू-बॉर्डर तक ही चल रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn